Mária Františka z Fürstenbergu

Mária Františka z Fürstenberg-Heiligenbergu (nemecky Maria Franziska von Fürstenberg-Heiligenberg ; * 18. máj 1633, Kostnica – † 7. marec 1702, Lovosice) bola nemecká šľachtičná. Bola druhou manželkou bádenského markgrófa Leopolda Viliama.

 Život 
Mária Františka sa narodila v meste Kostnica. Bola dcérou bavorského poľného maršala Ernesta Egona VIII. ako grófa z Fürstenberg-Heiligenbergu (* 1588 – † 1635) a jeho manželky, grófky Anny Márie z Hohenzollern-Hechingenu (* 8. septembra 1603 – † 23. augusta 1652). Mária Františka mala taktiež štyroch bratov. Prvým z nich bol Ferdinand Fridrich (* 1623 – † 1662), ďalší František Egon (* 1626 – † 1682), následne Hermann Egon (* 1627 – † 1674) a Viliam Egon (* 1629 – † 1704). Bratia František a Viliam sa stali rímskokatolíckymi biskupmi. Hermann Egon bol vymenovaní za kráľovského komorníka.

 Manželstvo a rodina 
Mária Františka z Fürstenbergu-Heiligenberg bola dvakrát vydatá. Dňa 3. júna roku 1651 uzavrela prvý manželský zväzok ako osemnásťročná spolu s omnoho rokov starším a ovdoveným falcgrófom Wolfgangom Viliamom Falcko-Neuburským (* 1578 – † 1653), u ktorého bola už v poradí treťou manželkou. Ich manželstvo však zostalo napokon bezdetné.

V čase po manželovom skone žila krátky čas ako vdova v Sinzigu, kde bol jej hlavným správcom slobodný pán František Detrich z Hillesheimu (* 1641 – † 1681). Bol to otec budúceho falckého ministra Františka Viliama Gašpara z Hillesheimu.

Druhý manželský zväzok uzavrela dňa 23. februára roku 1666 spolu s markgrófom Leopoldom Viliamom Bádenským. Z tohto manželstva vzišlo dovedna päť detí, z ktorých sa iba prvorodený syn Leopold Viliam dožil dospelého veku:

 1. Leopold Viliam (* 20. 2. 1667 – † 11 4. 1716 Rastatt)
 2. Karol Fredrich Ferdinand (* 1668 – † 1680)
 3. Katarína Františka (zomrela v detstve)
 4. Henrieta (zomrel v detstve)
 5. Anna (zomrela v detstve)

Markgrófka Mária Františka skonala dňa 7. marca roku 1702 vo veku 68 rokov v meste Lovosice.

 Iné projekty 

 Zdroj 

Kategória:Úmrtia 7. marca
Kategória:Úmrtia v 1702
Kategória:Narodenia 18. mája
Kategória:Narodenia v 1633